《西湖春游词七首 其二》
明代·吴兆

湖水碧粼粼，还疑洧与溱。褰裳临翠渚，踏草及芳辰。

合岸花薰暖，双堤柳夹春。今年风景好，直为远游人。

作者简介：徽州府休宁人，字非熊。初喜为传奇曲。万历中游南京，与郑应尼作《白练裙》杂剧，讥嘲马湘兰。己而悔之，致力于诗，与曹学佺等结社，游武夷、匡庐、九华诸山，辑《金陵社集诗》。后出游广东，客死新会。